
PRODIGIOSA  CONVERSIONE 

DELLISRAELITA 


ALFONSO  MARIA  DI  RATISBONNE 


CARMEN 


I^iim  radios,  sol  almo,  luos  ct  clara  canebam 
Portenta  innumeris  visum  oblectantia  formis  , 

Lux  nova  ab  aeterno  fulsit  nitidissima  Sole  , 

Cujus  vix  tenuis  tu,  Phoebe,  putandus  imago  es; 
Tum  micuit  fausto  reflexa  e sidere  , parva 
Quod  vix  parte  refert  praenuncia  stella  diei. 

Haec  igitur  lux  jure  sibi  mea  carmina  poscit , 

Haec  animum.  Ipse  novo  spatium  concede  labori. 
Erroris  tenebrae  stygia  caligine  cretae  , 

Ouae  cxcaecant  Judae  jam  tot  per  saecla  nepotes, 
Alpbonsi  mentem  juvenis  sub  nocte  premebant 
Horrenda:  neve  ulla  satis  discrimina  vitae, 

Nec  fiierani  aries  salis  ct  facundia  praesens 
Fratris  vel  socii,  . ut  veteres  dispelleret  umbras, 

Et  veri  aspiceret  radiantia  Numinis  ora. 

Sed  Deus  omnipotens  lacrymas  et  fervida  vota, 

Quae  Alphonsi  fundit  germanus  pedore  ab  imo. 
Atque  preces  socii , summo  de  verlice  olympi 
Excipiens,  miro  est  juvenem  miseratus  amore. 

Ergo  illi,  quae  Sponsa  simul,  , quae  maxima  Virgo, 
Quae  Genitrix  propior  caeli  sibi  regnat  in  aula. 
Talibus  effatur:  Nostrae  tu  munera  dextrae 
Quandoquidem  mortale  genus  diflundere  supra, 

0 mater,  gaudes;  tenebris  tu  solve  malignis 
Alphonsum , et  nostri  converte  ad  lumina  vultus: 

En  tibi  nostra  datur,  Triade  arridente,  potestas. 

Dixerat.  Ast  opus  illa  alacri  pietate  cupitum 
Aggreditur  dicto  citius,  plauditque  Tonanti. 

Induit  hinc  pulcras  formas , quas  gesserat  olim 
Cum  primum  aethereis  delapsa  e sedibus,  imas 
Venerat  in  terras,  ut  nulli  obnoxia  culpae 
Membra  informaret  sterili  concepta  parente. 

Nunc  eosdem  crines,  eadem  nunc  vivida  serta. 
Eosdem  oculos  vultumque  gerens  peplique  colorem 
Sidera  continuo  et  nubes  atque  aera  tranat. 

At  juvenis  felix  Andreae  limina  sancti 
Visendi  studio  subiit:  nam  sanguine  claro 
Funerea  illic  pompa  viro  tumulusque  paratur. 

Qui  circumspiciens  lugubres  undique  pannos 
Dispositos,  auroque  nitentia  culmina  templi, 

Ilicet  immensa  perculsus  luce , repente 
Concidit  in  genua,  adque  novi  miracula  visi 
Horruit  ipse  simul,  simul  et  laetatus  abunde  est. 
Matronam  quippe  acthereo  fulgore  coruscam 
Cernit,  divina  Ium  majestate  verendam. 

Tum  specie  talem,  nibil  ut  sit  pulcrius  unquam. 


Auricomum  caput  eflulgel , cui  sidera  circum 
Intexunt  rutilam  radiis  oslro((ue  coronam. 

Rlixlus  amor  decori  consistit  fronte  serena. 

Cui  mare,  cui  venti  cedunt,  cui  nubila  et  imbres. 
Luminibus  manant  torrentes  undique  llammae, 

Queis  divina  fluit  circum  vis:  ore  renidet. 

Ceu  genitrix  nato  pietatis  percita  sensu , 

Protenditqe  manus,  ceu  complexura  timentem. 

Caeruleo  vestis  puroque  simillima  vitro 
Itlembra  tegit,  longa  ct  talos  descendit  ad  imos: 

Pes  tamen  exeritur,  stygium  quo  comprimit  anguem 
Vibrantem  frustra  linguam  rabido  ore  trisulcam  , 

Frustra  conantera  se  centum  exsolvere  spiris. 

Ad  dominae  Alphonsus  nunc  tollit  lumina  vultum , 

Nunc  retrahens  defigit  humi , mirabile  monstrum 
Ferre  diu  baud  potis;  ut  qui  oculos  intendit  in  ipsum 
Solem  adversum,  acie  perstringitur  atque  stupescit. 
Attamen  intus  agit  mentem  , exnritque  medullas 
Caelica  lux  olli.  Antiquus  dispergitur  error 
Atque  scelus;  totus  juvenis  mutatur  ab  illo 
Qui  fuerat ; ducit  suspiria  , fundit  obortas 
Laetitiae  lacrymas,  et  verum  Numen  adorat. 

Haud  aliter  Jesuin  divina  voce  vocantem 
Et  jubare  accensum  miro  perterritus  audit 
Saulus,  et  omnem  iram  in  sanctum  convertit  amorem. 
Sed  quod  portentum  natus  tunc  egerat,  alma 
Nunc  peragit  mater,  nati  cui  tradita  virtus. 

Quo  non  terrigenas,  caelestis  gratia,  ducis? 

Quidnam  operis  tibi  grando?  Polo  demissa  sereno 
Aura  secunda  fugas  tu  nubila  et  aequora  j)lacas: 

Tu  ros  in  placidis  foecundas  noctibus  arva  : 

Tu  fax  horrificas  depellis,  diva,  tenebras: 

Tu  fulmen  scopulos  potis  ct  perfringere  montes. 

Giuseppe  Giacoletti  delle  ^cuole  Pie. 


f 


/ 


vt 

.( 


>..;i  rr;4 


•i.  - 

V'  *«^4i 

■■S‘s 

^ '1 

y/jy 

m «A 


,..'i 


f ■ 


•^.  fc 

«Ml 


